b'\n_START_ARTICLE_\nRichard Schybergson\n_START_PARAGRAPH_\nRichard Arvid Schybergson (6. huhtikuuta 1893 Helsinki \xe2\x80\x93 11. helmikuuta 1918 Porvoon mlk) oli suomalainen jalkapalloilija ja j\xc3\xa4\xc3\xa4palloilija._NEWLINE_Schybergson oli yksi vuonna 1908 perustetun Kiffenin perustajaj\xc3\xa4senist\xc3\xa4. H\xc3\xa4n voitti seurassa Suomen mestaruuden jalkapallossa 1913 ja 1915 sek\xc3\xa4 SM-hopeaa j\xc3\xa4\xc3\xa4pallossa 1917. Schybergson pelasi my\xc3\xb6s 1914 Suomen maajoukkueessa yhden maaottelun Ruotsia vastaan._NEWLINE_Helsingin suojeluskuntaan kuulunut Schybergson kaatui sis\xc3\xa4llissodan aikana Pellingin taistelussa helmikuussa 1918. H\xc3\xa4nen is\xc3\xa4ns\xc3\xa4 Emil Schybergson oli kansanedustaja, ja veljet Ernst ja Lars olivat my\xc3\xb6s maajoukkuetason jalkapalloilijoita.'